  Анжелика Тихонова корреспондент Ижкарын радъяськись йӧскалык сиён-юонъя «Пельняньлэн дунневыл нуналэз» фестиваль Россиын 2020-тӥ арын тулыспалэ ортчись сиён-юонъя устоосыз вить фестивальёс пӧлы пыриз. Со сярысь, туризмъя «Турстат» портал вылэ чӧлскыса, Удмуртиысь тӧролэн но кивалтэтлэн пресс-службазы ивортэ. Туристъёс пӧлын вить тужгес вӧлмем ужрадъёс пӧлы пыризы: Ижкарын «Пельняньлэн дунневыл нуналэз» фестиваль (Удмуртия); Клинын «Самоварное настроение» фестиваль (Москва улосвыл); Севастопольын «Крым на тарелке» ресторан фестиваль (Крым); Калининградын Кузь колбасалэн праздникез; Улан-Удэын «Буузын баяз» (буузлэн праздникез (бууз – Бурятиысь йӧскалык сиён)) (Бурятия). Сиён-юонъя тол фестивальёслэн рейтингзы калык пӧлын вӧлмемзэс но аспӧртэм луэмзэс чакласа кылдытэмын Тодэ вайытом, туэ Удмуртиын Пельняньлэн дунневыл нуналэз 1-8 тулыспалэ элькунлэн кунлыкезлы 100 ар тырмон улсын но «Ческыт выжыкыл» нимын ортче. Та арня ӵоже Удмуртиын пӧртэм калыкъёсын но соослэн йылолъёсынызы тодматон экскурсиос радъялозы, Ижкарын - творчествоя мастерскойёс но пельнянь мастерскойёс. Фестивальлэн валтӥсь нуналэз 8-тӥ тулыспалэ Ижкарысь Шор площадьын ортчоз. Люкаськемъёс понна семьяен бызьылон, батыръёслэн вожвылъяськонзы, пельнянь возьматон-вузан но мукет шулдыръяськонъёс чакламын.  Тегъёс: Мерлык Лулчеберет Туризм Ижкар Удмуртия фестиваль сиён-юонъёс Удмуртиысьтуризм Удмуртилэнкунлыкезлы100ар Пельняньлэндунневылнуналэз 100ар  